Alexander Kodwo Kom Abban

**Alexander Kodwo Kom Abban** anɛ Ghana  pɔlitis nwɛɛd ka mɛ paas wadmaanib yir linɛ paas ayɔpɔi la Ghana Republic linɛ paas anaasi la n zienɛ tis Gomoa West sʋʋlʋm teŋkanɛ bɛ Central Region sʋʋlʋm la, o anɛ Wabʋg Naadɔɔg nid.

## Vʋm pinilʋg nɛ sakur ken yɛla
Ba da dua Abban nɛ nwadis pii nɛ ayi' la daba ayuobʋ daar yʋʋm tusir kɔbʋs wai nɛ pisyɔpɔi nɛ atan (1973) la ni. O yinɛ Gomoa Dawurampong, teŋkanɛ bɛ Ghana, Central Region sʋʋlʋmin la. O da maali o masta Digirii bɛ wada zamisʋg linɛ an Bankin nɛ Ligidi wada zamisʋg yɛla la n yi Boston University, sakur linɛ zamisid Wada yɛla la yʋʋma tusa ayi nɛ anii (2008) la ni. O da die o tiim kasɛta gbaʋŋ n yi lʋgir kanɛ ka ba buon ye Medical and Dental Council la ni. O da maali o yiiga digirii zamisʋg linɛ ka ba buon ye Human Biology lanɛ Kwame Nkrumah University of Science and Technology, ka yii anina keŋ Sakur kan ni ya'asi maal Digirii linɛ zamisʋgʋ an naasaatima nɛ Pɛrisin maalʋg yɛla. O da lɛn Keŋ tuon yaas maal masta digirii linɛ an nimmaasim zamisʋg yɛla yi Hamburg School of Applied Science sakur la ni. O mɛ da lɛn paam kasɛta gbaʋŋ yi German sakur Goethe Institute linɛ bɛ Ankara sʋ'ʋlʋmin la.

## Tʋʋma
Abban da anɛ onɛ an sanan-sanan kati waae wada yɛla lin da yi yʋʋma tusa ayi nɛ pii nɛ atan' (2013) ti paae yʋʋma tusa ayi' nɛ pii nɛ anaasi (2014) la ni, n bɛ Ghana  Stock Exchange. O mɛ da anɛ paan n bɛ Ghana Institute of Management and Public Administration lin da yi yʋʋm tusa ayi' nɛ awai (2009) la ti paae yuum tusa ayi' nɛ piiga (2010). O mɛ da lɛn anɛ paan n bɛ Ghana School of Law  la ni lin da yi yʋʋma tusa ayi' nɛ pii  ti paae yʋʋma tusa ayi' nɛ pii nɛ anu  la ni. O da anɛ yir tʋʋma kariki kpɛɛm lin da yi yʋʋma tusa ayi nɛ awai  ti paae tusa ayi' nɛ pii nɛ ayi' n bɛ Ghana.  Nimaasim Lʋgir Tʋʋma la ni ka o lɛn an onɛ an kpɛɛm kanɛ gɔsid naasaatima yɛla n bɛ sʋʋlʋm kan nɔɔ ni lin da yi yʋʋma tusa ayi nɛ pii nɛ ayi (2012) ti paae yuuma tusa ayi nɛ pii nɛ ayuobʋ (2016) la ni.

## Pɔlitis
Abban anɛ Wabʋg Naadɔɔg nid. O da anɛ wadmaan kʋdʋg n paas wadmaanib yir linɛ paas ayɔpɔi la Ghana  Republic linɛ paas anaasi la n tis Gomoa West Sʋʋlʋm linɛ bɛ Ghana, Central Region sʋʋlʋm la.

## Yʋʋma 2016 vɔɔt la yɛla
Yʋʋma tusa ayi' nɛ pii nɛ ayuobʋ (2016) ka Ghana  dim da maal vɔɔt la, ka Abban di Gomoa West sʋʋlʋm kʋk la. O paamnɛ vɔɔt bam tusa piisyi nɛ ayi' paas kɔbis ayuopɔi nɛ pisnaasi nɛ yinne. Kɔbiga pʋʋginɛ o da mɔri pisnaasi ne awi dʋ'ali ayuobʋ (49.6%) n yi vɔɔt la wʋsa ni ka o tiraan Maasim Tiig Naadɔɔg nid Samuel Fletcher la mɔr vɔɔt bam 21,004 kɔbiga pʋʋginɛ o da mɔri pisnaasi nɛ anu dʋ'ali anii (45.8%) n yi vɔɔt la wʋsa ni, ka PPP nid  Charles Yawson la mɛ mɔr vɔt bam 2,086 kɔbiga pʋʋginɛ o da mɔri 4.6% n yi vɔt la wʋsa ni ka CPP nid Stephen Afriyie la mɛ da mɔr vɔt bam zaalim ka kɔbiga pʋʋgin ka o mɔr  0  0.0% n yi vɔt la wʋsa pʋʋgin.

## Kpɛɛm banɛ ni ka o paas
Abban da anɛ Gɔmina la kpɛɛmnam yinne ka mɛ paas kpɛɛm banɛ gɔsid nimmaasim lʋgʋr yɛla la.

## Minista Yɛla
Onɛ da an Minista kanɛ gɔsid laafi lʋgʋr yɛla kpɛɛm nyaandɔl. Onɛ da an Minista kanɛ gɔsid pianad yɛla la nyanadɔl.

## Yʋʋm tusa ayi nɛ pisi (2020) la yɛla
Abban da kɔɔŋ Gomoa West sʋʋlʋm kʋk la yʋʋm tusa ayi ne pisi (2020) kanɛ ka Ghana dim da maal vɔt ka o li ka Maasim Tiig Na'adɔɔg  nid la Richard Gyan Mensah di ka bas o. O da paamnɛ vɔt bam 25,235 linɛ bigis ye kɔbiga pʋʋginɛ o da paamnɛ 44.9% n yi vɔt kanl wʋsa ka Richard mɔr vɔt bam 29,822 kɔbiga pʋʋginɛ o da paamnɛ 53.0% n yi vɔt la wʋsa ni, ka GUM nid la Edmond Panyin Enchill mɛ mɔr 716  kɔbiga pʋʋgin ka o paam 1.3% n yi vɔt la kanl wʋsa ni, ala ka PPP nid la Charles Yawson da mɔr 481 kɔbiga pʋʋgin ka o mɛ paam 0.9% n yi vɔt la wʋsa ni.

## O vʋm bɛllim
O anɛ Kristo biig onɛ an Catholic karim biig. O mɔr pua ka o yʋʋr buon Anastasia Antoinette Abban, ka ba mɔr biis anaasi.

## Gbanvɛɛnsa